
ŠIAULIŲ MIESTO SAVIVALDYBĖS TARYBA

SPRENDIMAS
DĖL ILGALAIKĖS PASKOLOS ĖMIMO 

2022 m. vasario 3 d. Nr. T-3
Šiauliai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, Lietuvos Respublikos biudžeto sandaros įstatymo 10 straipsnio 1 punkto 1) papunkčiu, Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymo 13 straipsniu, Savivaldybių skolinimosi taisyklių, patvirtintų Lietuvos Respublikos Vyriausybės 2004 m. kovo 26 d. nutarimu Nr. 345 „Dėl Savivaldybių skolinimosi taisyklių patvirtinimo“, 4 punktu, įgyvendindama Šiaulių miesto savivaldybės 2021–2023 metų strateginį veiklos planą, patvirtintą Šiaulių miesto savivaldybės tarybos 2021 m. vasario 4 d. sprendimo Nr. T-1 „Dėl Šiaulių miesto savivaldybės 2021–2023 metų strateginio veiklos plano patvirtinimo“ (su visais pakeitimais ir papildymais) 1 punktu, Šiaulių miesto savivaldybės vardu sudaromų sutarčių pasirašymo tvarkos aprašo, patvirtinto Šiaulių miesto savivaldybės tarybos 2020 m. kovo 5 d. sprendimu Nr. T-59 „Dėl Šiaulių miesto savivaldybės vardu sudaromų sutarčių pasirašymo tvarkos aprašo patvirtinimo“, 6.4 papunktį ir atsižvelgdama į Šiaulių miesto savivaldybės kontrolės ir audito tarnybos 2022 m. sausio 11 d. išvadą KV-1, Šiaulių miesto savivaldybės taryba nusprendžia: 
1.	Imti ilgalaikę (5 metų) 3 127,1 tūkst. Eur paskolą šiems investicijų projektams finansuoti:
1.1. projektui „Vilniaus gatvės pėsčiųjų bulvaro ir amfiteatro rekonstrukcija“ (04.01.04.05), skirtam miesto infrastruktūrai gerinti, – 600,0 tūkst. Eur;
1.2. projektui „Šiaulių miesto centrinio ir Didždvario parkų bei jų prieigų sutvarkymas“ (04.01.04.09), skirtam miesto infrastruktūrai gerinti – 300,0 tūkst. Eur;
1.3. projektui „Naujų magistralinių gatvių suprojektavimo ir nutiesimo, susisiekimo komunikacijų įrengimo, rekonstravimo ir darbų vykdymas“ (04.02.01.01), skirtam miesto infrastruktūrai gerinti, – 1 346,0 tūkst. Eur;
1.4. projektui „Viešojo susisiekimo infrastruktūros įrengimas, siekiant pagerinti sąlygas verslo plėtrai“ (04.02.01.06), skirtam miesto infrastruktūrai gerinti, – 50,0 tūkst. Eur;
1.5. projektui „Daušiškių kapinių statybos ir infrastruktūros įrengimo darbų vykdymas“ (04.01.02.04), skirtam miesto infrastruktūrai gerinti, – 200,0 tūkst. Eur;
1.6. projektui „Investicinės aplinkos gerinimas Šiaulių laisvojoje ekonominėje zonoje ir jos prieigose“ (05.01.05.02.04), skirtam miesto infrastruktūrai gerinti, – 129,9 tūkst. Eur;
1.7. projektui „Rėkyvos progimnazijos rekonstrukcija ir aplinkos gerinimas“ (08.05.02.22), skirtam švietimo įstaigų infrastruktūrai gerinti, – 501,2 tūkst. Eur.
2.	Įgalioti Šiaulių miesto savivaldybės administracijos direktorių vykdyti ilgalaikės paskolos paslaugos pirkimą, taikant konkurencingą procedūrą, ir pasirašyti paskolos sutartį su dalyviu, kurio pasiūlymas bus pripažintas laimėjusiu pagal pasiūlytą mažiausią nekintamą tiekėjo maržą. 



Savivaldybės meras					   Artūras Visockas 

